અમદાવાદ: શહેરના કૃષ્ણનગર વિસ્તારમાં રહેતા અને ગોવા ખાતે હોટલ મેનેજમેન્ટના અભ્યાસના ઇન્ટર્નશિપ માટે ગયેલા એક યુવકે ગોવાની હોટલમાં જ આપઘાત કરી લેતાં ચકચાર મચી ગઇ છે. સૂત્રોના જણાવ્યા મુજબ યુવક ગોવામાં જે હોટલમાં ઇન્ટર્નશિપ કરતો હતો તે હોટલના સ્ટાફના માનસિક-શારીરિક ત્રાસ તેમજ વડોદરાના કોઇ બે મિત્રો દ્વારા ડ્રગ્સનાં વેચાણ માટે દબાણ કરાતું હોઇ તેણે આ પગલું ભરી લીધું હતું. હાલમાં યુવકના મૃતદેહને તેના નિવાસસ્થાને લાવવામાં આવ્યો હતો.